Document ID: 32001D0826

32001D0826
L 308/37
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 ноември 2001 година
за изменение на Решение 97/365/ЕО относно определяне на временни списъци на предприятия от трети страни, от които държавите-членки разрешават вноса на месни продукти
(нотифицирано под номер С(2001) 3701)
(текст от значение за ЕИП)
(2001/826/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 95/408/ЕИО на Съвета от 22 юни 1995 г. относно условията за изготвяне, за преходен период, на временни списъци на предприятията от трети страни, от които държавите-членки могат да внасят някои продукти от животински произход, рибни продукти или живи двучерупчести мекотели (1), последно изменена с Решение 2001/4/ЕО (2) на Съвета, и по-специално член 2, параграф 1 от нея,
като има предвид, че:
(1)
Решение 97/222/ЕО на Комисията (3) установява списък с третите страни, от които държавите-членки разрешават внос на месни продукти.
(2)
За страните от този списък здравните изисквания и ветеринарното сертифициране за внос на месни продукти са определени в Решение 97/221/ЕО на Комисията (4).
(3)
Временните списъци на предприятията от трети страни, от които държавите-членки разрешават внос на продукти, приготвени от месо от едър рогат добитък, от свине, еднокопитни животни, овци и кози, са установени с Решение 97/365/ЕО на Комисията (5).
(4)
Комисията проведе мисия в Литва, за да инспектира месопреработващите предприятия, и препоръча да бъдат одобрени някои предприятия, от които държавите-членки могат да разрешат внос на месни продукти в Общността, при условие че от компетентния орган на Литва бъдат получени някои гаранции.
(5)
Комисията получи от Литва списък с месопреработващи предприятия с гаранция, че те напълно отговарят на съответните санитарни изисквания на Общността и ако някое предприятие не отговори на тези изисквания, то неговите дейности по износа в Европейската общност ще бъдат временно преустановени.
(6)
По отношение на Литва може да се състави временен списък с месопреработващи предприятия.
(7)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Текстът в приложението към настоящото решение се добавя в приложението към Решение 97/365/ЕО на Комисията.
Член 2
Адресати на настоящото решение са държавите-членки
Съставено в Брюксел на 23 ноември 2001 година.

Labels: 3
17
18